Ontwerp jou eie skoene en kry dit in ’n japtrap | SARIE
Espadril. FOTO Instagram / @espadrilspain	10 November 2016
Ontwerp jou eie skoene en kry dit in ’n japtrap	deur Amaria Carstens
Bekendes, van Minki van der Westhuizen tot die Victoria’s Secret-model Alessandra Ambrosio, is gek na espadrille-skoene. En ons kan verstaan hoekom!
Sowat ŉ jaar gelede het twee entrepreneurs, die Suid-Afrikaner Rizqah Isaacs en Spanjaard Patricia Terre, hul eie espadrille-reeks, Espadril, begin.
Fray fray fray…. #espadril #summer #espadrilles
A photo posted by Espadril (@espadrilspain) on Oct 18, 2016 at 5:15am PDT
Die skoene is beskikbaar in ŉ groot verskeidenheid materiale en drie soorte sole: ŉ dik sool, ŉ tradisionele sool en ŉ dubbele platform. Die Espadril-span maak die meesterstukke met die hand op die tradisionele manier.
The artists… #thankyou #sisters #espadrilles
A photo posted by Espadril (@espadrilspain) on Jun 23, 2015 at 9:55am PDT
Espadril se skoene kan aanlyn gekoop word by Superbalist of by Espadril self. By hul winkel in die hartjie van Kaapstad, by Breëstraat 100, kan jy selfs jou eie paar ontwerp (dis die enigste plek waar kopers dit kan doen). En die beste van als is dat jy dit nog dieselfde dag kan kry. Dit neem hulle ’n uur om die skoen met die hand te maak. Ontwerp en bestel dit en ná ’n lekker middagete of ’n koppie koffie kan jy jou nuwe paar skoene gaan haal.
Jy hoef nie ’n bank se geld te spandeer om die nuuste mode-items in jou kas te hê nie. Slim koop, dís die geheim. En om nie jou geld op dié drie items uit te gee nie – lees meer hier. …